Συζήτηση:Γκίκας Μαγιορκίνης

message: Αγαπητή Saintfevrier, η παράγραφος με τίτλο Κριτική, σε μια θέση του για ένα συγκεκριμένο θέμα, που αναρτήθηκε στο Faceboook (σιγά τ'αυγά), θεωρώ ότι δεν έχει ιδιαίτερη σημασία σε ένα λήμμα εγκυκλοπαίδειας, είτε έχει απόλυτο δίκιο, είτε έχει απόλυτα άδικο. Ως ερευνητής έχει δικαίωμα στο πεδίο που ασχολείται σήμερα να έχει μια άποψη σε συμφωνία με έναν ή πολλούς ή και κανέναν. Ως μέλος της Επιτροπή Εμπειρογνωμόνων του Υπουργείου Υγείας για τον COVID-19 μπορεί και αυτός και οποιοσδήποτε άλλος να είναι με την πλειοψηφία, να είναι με την μειοψηφία. Στο τέλος αποφασίζει η επιτροπή. Η ανάδειξη μιας διαφωνίας σε ένα ζήτημα που θα πρέπει να αναφερθεί σε εγκυκλοπαιδικό λήμμα, πρέπει να γίνει μόνο αν πρόκειται για μείζον θέμα. Το αν ένα θέμα είναι μείζον ή όχι δεν το αποφασίζει ούτε ο FocalPoint, ούτε άλλος χρήστης, αλλά οι πηγές, πηγές, πηγές (και όχι μια, δυο τρεις περιστασιακές αναφορές για καθημερινά θέματα εργασίας), αν βγει κάτι που αξίζει να γίνει «θέμα». Είναι σα να λέμε, είπε ο FocalPoint ότι πρέπει να πάρουμε τη θέση Α και ο χρήστης Saintfevrier και άλλοι δυο ακόμη, ότι κατά τη γνώμη τους ισχύει το Β και όχι το Α, όταν και οι τέσσερις συμμετέχουν στην ίδια επιτροπή. Για ιστοσελίδες με ειδικό ενδιαφέρον ναι, για εφημερίδα μάλλον όχι, για εγκυκλοπαίδεια σίγουρα όχι λέω εγώ. Σκέψου το. --Focal Point 15:00, 4 Σεπτεμβρίου 2020 (UTC)
replies: text: Αγαπητέ Focal, σε ευχαριστώ πολύ για το χρόνο που διέθεσες για τη βελτίωση του λήμματος, καθώς και για την "κριτική στην Κριτική". Ίσως έχεις προσέξει ότι τελευταία δημιουργώ λήμματα που αφορούν την καθημερινότητά μας εν μέσω της πανδημίας Covid-19: κάθε μέρα μαθαίνουμε και από έναν/μια λοιμωξιολόγο, και θεωρώ πως για κάθε έναν από τους σημαντικούς αυτούς επιστήμονες θα πρέπει να υπάρχει το λήμμα του στη Βικιπαίδεια. Τώρα, όσον αφορά την κριτική στον Γκίκα Μαγιορκίνη, ήμουν διστακτική στο να την καταγράψω στην εγκυκλοπαίδεια, ειδικά από τη στιγμή που αφορά μια ανάρτηση και επακόλουθη συζήτηση στην προσωπική του σελίδα στο Facebook. Ωστόσο αυτό που με έπεισε ότι πρέπει να συμπεριληφθεί είναι αφενός η εκτενέστατη αναφορά στην ανάρτηση αυτή σε mainstream media (κάνε μια αναζήτηση και θα δεις μέχρι πού έχει φτάσει το θέμα), και αφετέρου το ότι ασχολήθηκαν άμεσα διαπρεπείς επιστήμονες όπως η Αθηνά Λινού και ο Μανώλης Δερμιτζάκης (με την ευκαιρία, δες ότι έχω φτιάξει το λήμμα της πρώτης και σύντομα θα ολοκληρώσω του δεύτερου). Και ο λόγος που ασχολήθηκαν είναι επειδή αφορά πολύ ευαίσθητο θέμα της αντιμετώπισης της πανδημίας: την επιστροφή των μαθητών στα σχολεία. Μετά τις 30 Αυγούστου ασχολήθηκαν κι άλλοι επιστήμονες με τη θέση του Δρ. Μαγιορκίνη, ωστόσο θα ακολουθήσω την άποψή σου μη προσθέτοντας νέες αμφισβητήσεις της θεωρίας του. Θεωρώ πάντως ότι η παράγραφος πρέπει να μείνει ως έχει, με τις αντιρρήσεις του Δερμιτζάκη και της Λινού καταγεγραμμένες, από τη στιγμή ειδικά που τεκμηριώνονται με αξιόπιστες πηγές. Καλή σου μέρα και καλό Σαββατοκύριακο! --Saintfevrier (συζήτηση) 05:10, 5 Σεπτεμβρίου 2020 (UTC)
thread_title: κριτική στην Κριτική

message: Το συγκεκριμένο λήμμα δεν αφορά τη σταδιοδρομία και την εν γένει βιογραφία του συγκεκριμένου ατόμου. Περιέχει προσωπικές αντιπαραθέσεις που υποκρύπτουν πολιτικές απόψεις και κριτική η οποία έγινε από συγκεκριμένο πολιτικό χώρο. Σε άλλα λήμματα της wikipedia όπως πχ στην κυρία Λινού (λείπει ως δια μαγείας η πολιτική της σταδιοδρομία) ή του κυρίου Τσιόδρα (λείπει η κριτική για τις δηλώσεις που έκανε για τα ΜΜΜ κλπ). Συνεπώς θεωρώ ότι είναι υπερβολικό να καταχωρείτε αυτές τις αντιπαραθέσεις ως λήμμα στη wikipedia η οποία δεν προσφέρει τίποτα, πέρα από μια εσκεμμένη προσπάθεια να μειώσεις το κύρος και την προσωπικότητα του εν λόγω ατόμου.
thread_title:  Κριτική 

message: Η καταχώρηση στο συγκεκριμένο λήμμα ως "Κριτική" είναι πολιτικά κατευθυνόμενη, στερείται αντικειμενικότητας και έχει ως σκοπό να βλάψει το εν λόγω πρόσωπο για το οποίο υπάρχει λήμμα. Αναφορά: Thule2006 (συζήτηση) 17:42, 5 Σεπτεμβρίου 2021 (UTC)
replies: text: Μπορείτε να την τροποποιήσετε όπως κρίνετε, πάντα με τη σχετική τεκμηρίωση, όχι όμως  να τη διαγράψετε τελείως, όπως κάνετε. --Ttzavarasσυζήτηση 18:01, 5 Σεπτεμβρίου 2021 (UTC)
Διακρίνω μια εμμονή στο συγκεκριμένο θέμα γιατί έθιξε συνδικαλστικά συμφέροντα των εκπαιδευτικών; Γιατί δηλαδή πρέπει να αναφέρετε αυτή την άποψη και να τη συνδέσετε με το βιογραφικό ενός επιστήμονα; Γιατί ας πούμε στα λήμματα του κυρίου Τσιόδρα δεν έχετε συμπεριλάβει τη δήλωση που έκανε για τα ΜΜΜ ή στο λήμμα της κυρίας Λινού την πολιτική της σταδιοδρομία και την εμπλοκή της με συγκεκριμένα σκάνδαλα και πολιτικούς χώρους;
replies: text: :Διακρίνεις ό,τι θέλεις να διακρίνεις. Το λήμμα δεν είναι δικό μου από άποψη δημιουργίας. Την πολιτική που συνέστησα να διαβάσεις, τη διάβασες ή όχι; Είσαι ελεύθερος να τροποποιήσεις ό,τι νομίζεις με τη σχετική τεκμηρίωσης, η αφαίρεση τεκμηριωμένου κειμένου συνιστά βανδαλισμό, σύμφωνα με την πολιτική. Παρακαλώ αν δεν διαβάσεις την πολιτική να μην επανέλεθεις με τα "ροζ συννεφάκια" που επιθυμείς να διακρίνεις. --Ttzavarasσυζήτηση 19:00, 5 Σεπτεμβρίου 2021 (UTC)
Δεν είπα ότι φτιάξατε εσείς τη συγκεκριμένη καταχώρηση αλλά διακρίνω την εμμονή με το να διατηρείτε ενώ στερείται αντικειμενικότητας. Και αυτό φαίνεται και από τις αναφορές σε συγκεκριμένα σάιτ όπως είναι το Press Project και η εφημερίδα Documento που ανήκουν σε συγκεκριμένο πολιτικό χώρο. Αυτό αναιρεί και την αντικειμενικότητα της wikipedia και το ρόλο της.
thread_title:  Σχόλιο 5-9-2021

message: Η καταχώρηση στο συγκεκριμένο λήμμα με την παράγραφο "Κριτική" είναι πολιτικά κατευθυνόμενη και στερείται αντικειμενικότητας και θίγει το δημόσιο πρόσωπο του αναφερόμενου. Αναφορά: Thule2006 (συζήτηση) 21:24, 19 Σεπτεμβρίου 2021 (UTC)
στην εν λόγω ενότητα γίνεται μια αντικειμενική παρουσίαση του θέματος, χωρίς αξιολόγηση. Κατά τη γνώμη μου, βέβαια, το περιστατικό δεν είναι τόσο σημαντικό ώστε να καταγραφεί, αλλά αυτό είναι άλλο θέμα. "ΔώραΣ. (συζήτηση) 02:52, 20 Σεπτεμβρίου 2021 (UTC)
replies: text: Η συγκεκριμένη καταχώρηση δεν αποτελεί επιστημονική θέση που αξίζει να αναφερθεί και δημιουργεί εντυπώσεις από συγκεκριμένη επαγγελματική "συντεχνία" η οποία είναι πολιτικά κατευθυνόμενη.  84.205.231.37 06:34, 5 Οκτωβρίου 2021 (UTC)
thread_title:  Σχόλιο 20-9-2021